Μάικλ Μπένετ

Ο Μάικλ Φάραντ Μπένετ (αγγλικά: Michael Farrand Bennet, 28 Νοεμβρίου 1964), είναι Αμερικανός επιχειρηματίας, δικηγόρος και πολιτικός που υπηρετεί ως Γερουσιαστής των Ηνωμένων Πολιτειών για το Κολοράντο από τον Ιανουάριο του 2009. Είναι μέλος του Δημοκρατικού Κόμματος.http://www.washingtontimes.com/news/2015/aug/12/michael-bennet-polling-worse-did-mark-udall-colora/https://denverdemocrats.org/us-congress/senator/michael-bennet

 Βιογραφία 
Γεννήθηκε στις 28 Νοεμβρίου του 1964 στο Νέο Δελχί της Ινδίας.http://bioguide.congress.gov/scripts/biodisplay.pl?index=B001267 Είναι γιος του Αμερικανού πρώην αξιωματούχου του Στέιτ Ντιπάρτμεντ και διπλωμάτη, Ντάγκλας Μπένετ και της εβραϊκής καταγωγής Πολωνοαμερικανίδας Σουζάν Κλέτζμαν.http://www.britannica.com/biography/Michael-Bennet Μεγάλωσε στην Ουάσινγκτον. 

Αποφοίτησε το Λύκειο "St. Albans School" το 1982, και στη συνέχεια σπούδασε Ιστορία στο Πανεπιστήμιο Γουέσλιαν στο Κονέκτικατ, λαμβάνοντας πτυχίο (BA) το 1987. Στη συνέχεια, σπούδασε Νομική στο Πανεπιστήμιο Γέιλ, λαμβάνοντας πτυχίο (JD) το 1993. 

 Καριέρα 
Αφού εργάστηκε ως βοηθός στο γραφείο του τότε Κυβερνήτη του Οχάιο Ρίτσαρντ Σελέστ (από το 1988-1990), απασχολήθηκε ως δικαστικός υπάλληλος και ως σύμβουλος του Αναπληρωτή Γενικού Εισαγγελέα των Ηνωμένων Πολιτειών.http://www.denverpost.com/campaign/ci_16175968 Το 1997, μετακόμισε στο Ντένβερ. 

Ο Μπένετ εργάστηκε για έξι χρόνια στην επιχείρηση επενδύσεων Άντσουτζ, όπου ηγήθηκε στην αναδιοργάνωση τεσσάρων προβληματικών εταιρειών. Κατά την απασχόλησή του δίπλα στον Δήμαρχο του Ντένβερ (σημερινό Γερουσιαστή) Τζον Χικενλούπερ, εργάστηκε για την εξισορρόπηση των προϋπολογισμών και τη διαπραγμάτευση συμφωνιών συλλογικών διαπραγματεύσεων.

Τον Ιούλιο του 2005 έγινε Διευθυντής των Δημοσίων Σχολείων του Ντένβερ, θέση με την οποία έγινε σύμβουλος του Μπαράκ Ομπάμα για θέματα παιδείας. 

 Γερουσιαστής των ΗΠΑ (2009-) 
Τον Ιανουάριο του 2009 διορίστηκε ως Γερουσιαστής των Ηνωμένων Πολιτειών για την πολιτεία του Κολοράντο, στην κενή θέση που άφησε ο Γερουσιαστής Κεν Σαλαζάρ, ώστε να αναλάβει Υπουργός Εσωτερικών των ΗΠΑ.http://www.huffingtonpost.com/2009/01/03/michael-bennet-appointed-_n_155009.html 

Στις Εκλογές της Γερουσίας των Ηνωμένων Πολιτειών του Νοεμβρίου του 2010, ο Μάικλ Μπένετ, κατάφερε να εκλεγεί με μικρή πλειοψηφία, με ποσοστό 48,1%, έναντι 46,4% του Ρεπουμπλικανού αντιπάλου του Κεν Μπακ.

Επανεξελέγη το 2016, με ποσοστό 50,0% έναντι 44,3% του Ρεπουμπλικανού αντιπάλου του Ντάριλ Γκλεν.

Παραπομπές

Κατηγορία:Γερουσιαστές των ΗΠΑ
Κατηγορία:Κολοράντο
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Αμερικανοί δικηγόροι